b"\n_START_ARTICLE_\nTorre de Cala Salion\xc3\xa7\n_START_SECTION_\nDescripci\xc3\xb3\n_START_PARAGRAPH_\nLa torre estava ubicada en un punt estrat\xc3\xa8gic i defensiu vital, ja que permetia establir contacte visual directa amb el castell de Tossa - avui far-. Aix\xc3\xb2 permet arribar a una doble conclusi\xc3\xb3: per una banda, els empla\xc3\xa7aments on s'ubicaven aquests eixos defensius no eren escollits a l'atzar, sin\xc3\xb3 que eren absolutament premeditats i estudiats. Mentre que per l'altra, aquests sistemes defensius eren programats per al compliment d'una doble finalitat defensiva i de vigil\xc3\xa0ncia.\n_START_SECTION_\nHist\xc3\xb2ria\n_START_PARAGRAPH_\nJa el 966, al puig o roca de Pola hi havia construccions, segurament de car\xc3\xa0cter defensiu i de guaita. I \xc3\xa9s que una roca era primerament aix\xc3\xb2: un empla\xc3\xa7ament natural amb valor estrat\xc3\xa8gic, un niu d'\xc3\xa0ligues f\xc3\xa0cilment defensable i molt apropiat per a bastir-hi fortificacions o castells. Amb molta probabilitat, la roca de Pola, a m\xc3\xa9s de tenir una finalitat defensiva i de vigil\xc3\xa0ncia, assegurava la defensa i protecci\xc3\xb3 dels tossencs en la part nord-est del terme. EL 1218, apareix amb el nom prou significatiu, de puig de Gu\xc3\xa0rdia Pola (podium de Guarda Pola) en l'establiment d'una gran extensi\xc3\xb3 boscosa situada a llevant del terme de Tossa._NEWLINE_Aix\xc3\xad, la roca de Pola (ss.X_XI), amb el Castell de Sant Joan de Lloret de Mar (1079) i el Castell de Sant Joan de Blanes o del Forcadell (1001), situats a la frontera mar\xc3\xadtima, eren els punts m\xc3\xa9s avan\xc3\xa7ats del poblament selvat\xc3\xa0. No sembla que al segle X hi hagu\xc3\xa9s altres construccions, com podien ser torres de guaita, a la costa de Tossa. En l'actualitat Agulla de Pola ha esdevingut senyal Geod\xc3\xa8sic de l'Institut Cartogr\xc3\xa0fic de Catalunya, amb el n\xc3\xbamero de registre 308-109-017."